
Na osnovu člana 29 stav 2 Zakona o državnoj imovini („Službeni list CG“, br. 21/09, 40/11, 23/25 i 160/25) i člana 25 stav 1 tačka 1 Statuta Opštine Tuzi („Službeni list CG - Opštinski propisi“, br. 24/19, 05/20, 51/22, 55/22 i 15/26), na sjednici Skupštine opštine Tuzi, održanoj 15.07.2026. godine, donijeta je

ODLUKA
[bookmark: _Hlk233295276]o davanju saglasnosti za ustanovljavanje stvarne službenosti na neodređeno vrijeme uz naknadu na dijelu katastarske parcele broj 2997/1 upisane u PL broj 1991 KO Tuzi

Član 1

DAJE SE SAGLASNOST DOO „KOJA COMPANY“ Tuzi za ustanovljenje prava stvarne službenosti na neodređeno vrijeme, na dijelu katastarske parcele broj 2997/1, u površini od 85 m², upisane u posjedovni list broj 1991 KO Tuzi, svojina Opštine Tuzi, radi polaganja kablovskog voda XP00 4x240 mm² za potrebe priključenja na MBTS 10/0,4 kV, 1x630 kVA „Nove Tuzi“ u Tuzima, u skladu sa ovjerenim geodetskim elaboratom izrađenim od strane „Geo-Tim“ d.o.o. Podgorica, broj 189/1/2026 od 10.02.2026. godine.
                                                                  
Član 2

Obavezuje se DOO „KOJA COMPANY“ Tuzi da Opštini Tuzi plati naknadu za ustanovljenje stvarne službenosti na zemljištu iz člana 1 ove odluke u ukupnom iznosu od 1.530,00 € u roku od 8 (osam) dana od dana zaključenja ugovora.
Utvrđena naknada iz stava 1 ovog člana odgovara iznosu od 15% procjene tržišne vrijednosti zemljišta, u skladu sa Izvještajem o procjeni vrijednosti nepokretnosti koji je sačinio Doc. dr Srđan Šoškić, ovlašćeni procjenjivač i sudski vještak iz Podgorice, a koji je protokolisan kod Opštine Tuzi pod brojem 09-019-3514/4 od 26.05.2026. godine.

Član 3

Obavezuje se DOO „KOJA COMPANY“ Tuzi da nakon okončanja radova na postavljanju infrastrukture za koju se službenost ustanovljava, zemljište vrati u prvobitno stanje.



Član 4

Ovlašćuje se predsjednik Opštine Tuzi da, nakon stupanja na snagu ove Odluke, sa korisnikom zaključi Ugovor o ustanovljavanju stvarne službenosti na zemljištu iz člana 1 ove odluke kod nadležnog notara.

Član 5

Troškove u vezi sa procjenom tržišne vrijednosti zemljišta, ovjere ugovora i uknjižbe prava službenosti u katastar nepokretnosti snosi korisnik.

Član 6

Ova Odluka stupa na snagu danom objavljivanja u „Službenom listu Crne Gore - Opštinski propisi“.

